CELEX: 32008R0721
Language: hr
Date: 2008-07-25 00:00:00
Title: Uredba Komisije (EZ) br. 721/2008 od 25. srpnja 2008. o odobrenju pripravka od crvene, karotenoidom bogate bakterije Paracoccus carotinifaciens kao dodatka hrani za životinje  Tekst značajan za EGP

03/Sv. 034
            
            
               HR
            
            
               Službeni list Europske unije
            
            
               175
            
         32008R0721
   
               L 198/23
            
            
               SLUŽBENI LIST EUROPSKE UNIJE
            
            
               25.07.2008.
            
         
      UREDBA KOMISIJE (EZ) br. 721/2008
   od 25. srpnja 2008.
   o odobrenju pripravka od crvene, karotenoidom bogate bakterije Paracoccus carotinifaciens kao dodatka hrani za životinje
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 utvrđuje se odobravanje dodataka hrani za životinje za korištenje u hranidbi životinja, te osnova i postupci za izdavanje takvih odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka navedenog u Prilogu ovoj Uredbi. Tom su zahtjevu priloženi podaci i dokumenti propisani člankom 7. stavkom 3. Uredbe (EZ) br. 1831/2003.
            
         
               (3)
            
            
               Zahtjev se odnosi na odobrenje pripravka sušenih mrtvih stanica crvene, karotenoidom bogate bakterije Paracoccus carotinifaciens (NITE SD 00017) kao dodatka hrani za losose i pastrve, s uvrštenjem u skupinu dodataka hrani za životinje „Osjetilni dodaci”.
            
         
               (4)
            
            
               Europska agencija za sigurnost hrane (Agencija) zaključila je u mišljenju od 18. rujna 2007. da pripravak sušenih mrtvih stanica crvene, karotenoidom bogate bakterije Paracoccus carotinifaciens (NITE SD 00017) nema nepovoljan učinak na zdravlje životinja, zdravlje ljudi ili okoliš i da povoljno utječe na obilježja proizvoda životinjskog podrijetla (2). Agencija je nadalje zaključila da pripravak ne predstavlja ikoji drugi rizik koji bi u skladu s člankom 5. stavkom 2. Uredbe (EZ) br. 1831/2003 isključio odobrenje. Agencija je preporučila najveće dopuštene količine rezidua. Ne smatra da postoji potreba za posebnim zahtjevima za monitoring nakon stavljanja u promet. Tim je mišljenjem također potvrđeno izvješće o metodi analize dodatka hrani za životinje u hrani za životinje, koje je izradio Referentni laboratorij Zajednice osnovan Uredbom (EZ) br. 1831/2003.
            
         
               (5)
            
            
               Procjena toga pripravka pokazuje da su zadovoljeni uvjeti za odobrenje predviđeni člankom 5. Uredbe (EZ) br. 1831/2003. Sukladno tomu, treba odobriti korištenje toga pripravka, kako je definirano u Prilogu ovoj Uredbi.
            
         
               (6)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu, koji pripada skupini dodataka „Osjetilni dodaci” i funkcionalnoj grupi „a.ii. Bojila: tvari koje, kada se njima hrane životinje, pojačavaju boju hrane životinjskog podrijetla”, odobrava se kao dodatak hrani za životinje u hranidbi životinja pod uvjetima utvrđenima u tome Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. srpnja 2008.
      
         
            Za Komisiju
         
         Androulla VASSILIOU
         
         
            Članica Komisije
         
      
   
   
      (1)  SL L 268, 18.10.2003., str. 29. Uredba kako je izmijenjena Uredbom Komisije (EZ) br. 378/2005 (SL L 59, 5.3.2005., str. 8.).
   
      (2)  Znanstveno mišljenje Odbora za dodatke i proizvode ili tvari koji se koriste u hrani za životinje (FEEDAP) na zahtjev Europske komisije o sigurnosti i učinkovitosti pripravka Panaferd-AX (crvena, karotenoidom bogata bakterija Paracoccus carotinifaciens) kao dodatka hrani za losose i pastrve. The EFSA Journal (2007) 546, str. 1.-30.
   PRILOG
   
               Identifikacijski broj dodatka hrani za životinje
            
            
               Dodatak hrani za životinje
            
            
               Sastav, kemijska formula, opis, analitička metoda
            
            
               Vrsta ili kategorija životinja
            
            
               Najviša dob
            
            
               Najmanja dopuštena količina
            
            
               Najveća dopuštena količina
            
            
               Ostale odredbe
            
            
               Najveće dopuštene količine rezidua (NDK) u odnosnoj hrani životinjskog podrijetla
            
            
               Trajanje odobrenja
            
         
               mg/kg potpune krmne smjese sa sadržajem vlage od 12 %
            
         
               
                  Skupina osjetilnih dodataka. Funkcionalna grupa: bojila; tvari koje, kada se njima hrane životinje, pojačavaju boju hrane životinjskog podrijetla
               
            
         
               2.a.ii.167
            
            
               Crvena, karotenoidom bogata bakterija Paracoccus carotinifaciens
               
            
            
               
                            
                        
                        
                           
                              Aktivne tvari:
                           
                                        
                                    
                                    
                                       Astaksantin (C40H52O4, CAS: 472-61-7)
                                    
                                 
                                        
                                    
                                    
                                       Adonirubin (C40H52O3, 3-hidroksi-beta,beta-karoten-4,4′-dione CAS: 511-23801)
                                    
                                 
                                        
                                    
                                    
                                       Kantaksantin (C40H52O2, CAS: 514-78-3)
                                    
                                 
                     
                            
                        
                        
                           
                              Sastav dodatka hrani za životinje:
                           Pripravak sušenih mrtvih stanica bakterije Paracoccus carotinifaciens (NITE SD 00017) koji sadrži:
                           
                                       —
                                    
                                    
                                       20-23 g/kg astaksantina
                                    
                                 
                                       —
                                    
                                    
                                       10-15 g/kg adonirubina
                                    
                                 
                                       —
                                    
                                    
                                       3-5 g/kg kantaksantina
                                    
                                 
                     
                            
                        
                        
                           
                              Analitičke metode:
                           
                           Normalna faza tekućinske kromatografije visoke djelotvornosti (HPLC) s UV/vidnom detekcijom za određivanje astaksantina, adonirubina i kantaksantina u hrani za životinje i tkivu riba (1)
                           
                        
                     
            
               Lososi, pastrve
            
            
               —
            
            
               —
            
            
               100
            
            
               
                           1.
                        
                        
                           Najveća dopuštena količina je izražena kao zbroj astaksantina, adonirubina i kantaksantina.
                        
                     
                           2.
                        
                        
                           Korištenje je dopušteno od 6 mjeseci starosti na više ili od 50 g težine.
                        
                     
                           3.
                        
                        
                           Dopuštena je mješavina dodatka i astaksantina ili kantaksantina ako ukupna koncentracija zbroja astaksantina, adonirubina i kantaksantina iz drugih izvora ne premašuje 100 mg/kg potpune krmne smjese.
                        
                     
            
               Za losose: 10 mg/kg za zbroj adonirubina i kantaksantina/kg mišića (mokro tkivo)
               Za pastrve: 8 mg/kg za zbroj adonirubina i kantaksantina/kg mišića (mokro tkivo)
            
            
               15.8.2018.
            
         
      (1)  Dodatne pojedinosti o analitičkim metodama dostupne su na sljedećoj adresi Referentnoga laboratorija Zajednice: www.irmm.jrc.be/crl-feed-additives